180 
vatske je zasnovan na znanstvenom temelju, pa će dobro doći kao naučna 
knjiga svakom stručnjaku i svakom naobraženom čovjeku, ali je ujedno 
pisan tako razumljivo i razgovjetno, da ga može lako shvatiti i nestruénjak. 
U kratkom uvodu ocrtane su krasote raznih krajeva naše domovine. U I. 
poglavlju je prikazano i slikama razjašnjeno ,,Razito ustrojstvo“. U LI. po- 
glavlju je prikazana izdašno , Naša zemljopisna nauka u prošlosti“. Tu se 
govori o našoj domovini u doba prehistorijsko i u doba grčko-rimsko, u 
doba sredovječno, pa dalje do danas, a sve jasno tumače mnogobrojne 
lijepe slike i karte. U III. poglavlju , lice naše domovine“ tumače se naj 
prije ,oblici tla“ a onda se prelazi na orografiju naše domovine, a kada 
ovo bude dovršeno, doći će: „Nase vode“, ,Uzduh i podnebje“, „Bilje u Hr- 
vatskoj“, „Nase životinje“ a u II. odsjeku: „Tlo i čovjek“ i ,Obitavališta“. 
Do sada izašle sveske stekle su priznanje svega našega novinstva, a milo 
nam je, da možemo javiti, da su se znameniti češki i njemački stručnjaci 
u uvaženim stručnim listovima veoma povoljno izjavili o ,Zemljopisu Hr- 
vatske“, ističući znanstvenu podlogu i razdiobu gradiva i bogastvo ilu- 
stracija. 
Mi ovo djelo hrvatskomu općinstvu najtoplije preporučujemo i dr- 
žimo, da nijedna inteligentna obitelj ne bi smjela biti bez njega. Obilnom 
pretplatom poduprimo pisce, da ne bi na sramotu našu na sred puta za- 
peli. Cijena je jednomu svesku samo 30 novč. ili 60 fil. 
Josip Puric. 
Dr. Günther Ritter Beck von Managetta: Die Vegetationsverhaeltnisse 
der illyrischen Länder, begreifend Südkroatien, die Quarnero-Inseln, Dal- 
matien, Bosnien und die Hercegovina, Montenegro, Nordalbanien, den 
Sandžak Novipazar und Serbien. Mit 6 Vollbildern, 18 Textfiguren und 2 
Karten. (A. Engler und O. Drude: Die Vegetation der Erde IV.). Leipzig 
1901. W. Engelmann. Einzelpreis: M. 30; in Leinen geb. M. 31:90. 
Pod ovim je naslovom izašlo djelo poznatoga vrstnoga botaničara 
Dra. Beck-a von Managetta, sveučilištnoga profesera u Pragu, koji je u 
više prijašnjih svojih djela svratio pozornost učenoga svijeta na zanimive 
florističke odnošaje hrvatskih zemalja. To je djelo izašlo kao IV. svezak 
velikoga djela „Die Vegetation der Erde“, što ga izdaju A. Engler i O 
Drude, a njemačka ga kritika u velike hvali. 
P. Magnus veli o tom djelu: „Wir haben somit in dem vorliegen 
den Werke eine mustergültige monographische Studie der Flora des 
illyrischen Landes, die in dem grossen Engler-Drude’schen Werke eine 
hervorragende Stellung behaupten wird.“ (Naturwissenschaftliche Rund 
schau, XVII. Jahrg. 1902). 
Kako sam naslov kaže, obuhvaća ova radnja najveći dio hrvatskih 
zemalja, te će dobro doći svim prijateljima hrvatske flore. U prvom dijelu 
podaje pisac kratki historički prijegled botanickoga iztraživanja u poje- 
dinim krajevima ovoga područja, a onda vrlo opširan popis literature. Na 
svakoj od 19 sitno tiskanih stranica pobilježio je do 40 djela, a u taj popis 
nije navlaš uvrstio manjih floristickih bilježaka. — Iza toga razpravlja 
